CELEX: 31979R2382
Language: el
Date: 1979-10-29 00:00:00
Title: Κανονισμός (ΕΟΚ) αριθ. 2382/79 του Συμβουλίου της 29ης Οκτωβρίου 1979 περί τροποποιήσεως του κανονισμού αριθ. 724/67/ΕΟΚ όσον αφορά τη διάθεση των ελαιούχων σπόρων που αγοράζονται από τους οργανισμούς παρεμβάσεως

Avis juridique important

|

31979R2382

Κανονισμός (ΕΟΚ) αριθ. 2382/79 του Συμβουλίου της 29ης Οκτωβρίου 1979 περί τροποποιήσεως του κανονισμού αριθ. 724/67/ΕΟΚ όσον αφορά τη διάθεση των ελαιούχων σπόρων που αγοράζονται από τους οργανισμούς παρεμβάσεως  

Επίσημη Εφημερίδα αριθ. L 274 της 31/10/1979 σ. 0007 - 0007 Φινλανδική ειδική έκδοση: Κεφάλαιο 3 τόμος 11 σ. 0151  Ελληνική ειδική έκδοση: Κεφάλαιο 03 τόμος 26 σ. 0198  Σουηδική ειδική έκδοση: Κεφάλαιο 3 τόμος 11 σ. 0151  Ισπανική ειδική έκδοση: Κεφάλαιο 03 τόμος 16 σ. 0317  Πορτογαλική ειδική έκδοση : Κεφάλαιο 03 τόμος 16 σ. 0317 

ΚΑΝΟΝΙΣΜΟΣ (ΕΟΚ) αριθ. 2382/79 ΤΟΥ ΣΥΜΒΟΥΛΙΟΥ της 29ης Οκτωβρίου 1979 περί τροποποιήσεως του κανονισμού αριθ. 724/67/ΕΟΚ όσον αφορά τη διάθεση των ελαιούχων σπόρων που αγοράζονται από τους οργανισμούς παρεμβάσεωςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών(1), όπως τροποποιήθηκε τελευταία από τον κανονισμό (ΕΟΚ) αριθ.590/79(2), και ιδίως το άρθρο 26 παράγραφος 2,   την πρόταση της Επιτροπής,  Εκτιμώντας:  ότι ο κανονισμός αριθ. 724/67/ΕΟΚ(3), όπως τροποποιήθηκε από τον κανονισμό (ΕΟΚ) αριθ. 986/73(4), προβλέπει ότι η θέση προς πώληση κραμβοσπόρων, γογγυλοσπόρων και ηλιανθοσπόρων που ευρίσκονται στην κατοχή των οργανισμών παρεμβάσεως διενεργείται με  δημοπρασία- ότι, εν τούτοις, ορισμένες ειδικές καταστάσεις δύνανται να καταστήσουν πρόσφορη τη χρησιμοποίηση διαφορετικών διαδικασιών από εκείνη της δημοπρασίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το ακόλουθο άρθρο παρεμβάλλεται στον κανονισμό αριθ. 724/67/ΕΟΚ:  "Άρθρο 2α Όταν ειδικές καταστάσεις το επιβάλλουν, η θέση προς πώληση των ελαιούχων σπόρων που ευρίσκονται στην κατοχή των οργανισμών παρεμβάσεως δύναται να πραγματοποιηθεί με τρόπο πωλήσεως διαφορετικό από εκείνον που προβλέπεται στο άρθρο 2."  Άρθρο 2  Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στο Λουξεμβούργο, στις 29 Οκτωβρίου 1979.  Για το Συμβούλιο Ο Πρόεδρος B. LENIHAN  (1) ΕΕ αριθ. N 172 της 30.9.1966, σ. 3025/66.  (2) ΕΕ αριθ. N 78 της 30.3.1979, σ. 1.  (3) ΕΕ αριθ. N 252 της 19.10.1967, σ. 10.  (4) ΕΕ αριθ. N 99 της 13.4.1973, σ. 4.